als_Latn dik_Latn sag_Latn
Mesfushori portugez po përjeton një moment magjik dhe Ançeloti nuk bën gjë tjetër veçse uron që kjo gjendje të vijojë sa më gjatë. Ronaldo ka qenë protagonist edhe në fitoren e së martës në mbrëmje kundër Shalkes në Ligën e Kampioneve, duke shënuar 2 gola dhe duke arritur në kuotën e 13 rrjetave në Champions në këtë sezon. E duke ecur me proverbin “oreksi vjen duke ngrënë”, Kristiano Ronaldo ka nisur të besojë se në këtë sezon nënkampionët e Spanjës mund t’i shkojnë deri në fund të tre kompeticioneve ku marrin pjesë. Reali ka siguruar finalen në Kupën e Mbretit në Spanjë, komandon kampionatin si dhe ka arritur një vend në çerekfinalet e Ligës së Kampioneve. “Jemi të kënaqur për kualifikimin dhe për paraqitjen e bërë. Po i hedhin hapat një e nga një dhe kështu do të vijojmë deri në fund, pasi objektivi jonë është të fitojmë të tre veprimtaritë ku marrim pjesë. E kemi të qartë se do të jetë shumë e vështirë, por në Madrid jemi të dënuar të synojmë gjithçka. Dhe me këtë “uri” që kemi për trofetë gjithçka është e mundur. Por i kthehem dhe njëherë asaj çfarë deklarova më lart, se duhet t’i marrim gjërat një nga një. Në Champions kemi zhvilluar një fazë në grup shumë të mirë duke shënuar mjaft gola. Tani kemi eliminuar Shalken, duke shënuar shumë gola dhe të presim se çfarë do të na dhurojë shorti për në çerekfinale”, ka deklaruar Kristiano Ronaldo
Ronaldo: Tani mendojmë “tripletën”0
Share.
als_Latn als_Latn eng_Latn